Κρέμα μπαβαρουάζ με γεύση καφέ
Προτιμήσετ να την ετοιμάσετε σε ένα φαρδύ και βαθύ διάφανο μπολ για εντυπωσιακή εμφάνιση.
2 πακέτα μπισκότα πτι μπερ, 100 γρ. ζάχαρη, 150 γρ. ζεστός καφές εσπρέσο, σκέτος (μπορούμε να χρησιμοποιήσουμε και στιγμιαίο εσπρέσο), 20 γρ. φύλλα ζελατίνης*, 1 κιλό κρέμα γάλακτος με 35% -36% λιπαρά + 150 γρ. επιπλέον, χτυπημένη στο μίξερ μέχρι να γίνει παχύρρευστη (σαν γιαούρτι), 4 φλιτζανάκια ζεστός εσπρέσο, σκέτος, 100 γρ. ζάχαρη, 10 κρόκοι αυγών
Σε ένα κατσαρολάκι βράζουμε τη ζάχαρη με τον εσπρέσο μέχρι να λιώσει η ζάχαρη. Αποσύρουμε και αφήνουμε το σιρόπι να κρυώσει.Μουλιάζουμε τα φύλλα ζελατίνης σε ένα μπολ με κρύο νερό. Παράλληλα, ρίχνουμε σε μια κατσαρόλα το 1 κιλό κρέμα γάλακτος μαζί με τον καφέΣε ένα μπολ ανακατεύουμε με το σύρμα τους κρόκους με τη ζάχαρη και τους ρίχνουμε κι αυτούς στην κατσαρόλα, την οποία τοποθετούμε σε μέτρια φωτιά. Ανακατεύουμε διαρκώς μέχρι η θερμοκρασία του μείγματος να φτάσει στους 85° C (αν δεν έχουμε θερμόμετρο, παρακολουθούμε πότε θα ζεσταθεί καλά το μείγμα και θα δέσει ελαφρώς – πρέπει να το αποσύρουμε πριν βράσει).Τραβάμε την κατσαρόλα από τη φωτιά, αδειάζουμε αμέσως το μείγμα σε ένα μπολ, για να μην παραμείνει στη ζεστή κατσαρόλα, και προσθέτουμε τα μαλακωμένα φύλλα ζελατίνης, αφού τα στραγγίσουμε από το νερό.Ανακατεύουμε ώστε να λιώσουν και τοποθετούμε το μπολ μέσα σε ένα μεγαλύτερο δοχείο, το οποίο έχουμε γεμίσει με κρύο νερό και παγάκια. Ανακατεύουμε μέχρι να κρυώσει το μείγμα και, όταν αρχίσει να πήζει, προσθέτουμε την παχύρρευστη κρέμα γάλακτος και ανακατεύουμε καλά με μαρίζ.Μουσκεύουμε τα πτι μπερ στο σιρόπι για λίγα δευτερόλεπτα και με μερικά από αυτά καλύπτουμε τα τοιχώματα και τον πυθμένα ενός ευρύχωρου μπολ (αν το μπολ δεν έχει κάθετα τοιχώματα, στρώνουμε μπισκότα μόνο στον πυθμένα). Αδειάζουμε από πάνω τη μισή κρέμα, συνεχίζουμε με μία στρώση μουσκεμένα μπισκότα και καλύπτουμε με την υπόλοιπη κρέμα. Τελειώνουμε με μία στρώση μπισκότα.Σκεπάζουμε το μπολ και το βάζουμε στο ψυγείο για τουλάχιστον 6 ώρες ή για 2-3 ώρες στην κατάψυξη.
Αυγά,Κρέμα Γάλακτος